I mere end tre år har Rigspolitiet og Justitsministeriet overvejet, hvordan man kan gøre det nemmere at identificere politifolk i klagesager.

I Sverige og Norge har betjentene numre på uniformerne, men i Danmark er der stadig ikke fundet en løsning, og både Rigsadvokaten og Den Uafhængige Politiklagemyndighed påpeger, at konsekvensen er, at en række klagesager aldrig bliver opklaret, fordi man ikke kan identificere de relevante betjente.

Men flere modeller for markering af danske betjente er på bordet. Politiken har fået aktindsigt i en notits, som Rigspolitiet sendte til Justitsministeriet 28. august sidste år, hvori Rigspolitiet skitserer tre forskellige modeller.